CELEX: 62018TN0214
Language: mt
Date: 2018-03-27 00:00:00
Title: Kawża T-214/18: Rikors ippreżentat fis-27 ta’ Marzu 2018 – Briois vs Il-Parlament

201806010111915512018/C 211/312142018TC21120180618MT01MTINFO_JUDICIAL20180327242521Kawża T-214/18: Rikors ippreżentat fis-27 ta’ Marzu 2018 – Briois vs Il-Parlament
 ---documentbreak--- C2112018MT2410120180327MT0031241252Rikors ippreżentat fis-27 ta’ Marzu 2018 – Briois vs Il-Parlament
   (Kawża T-214/18)2018/C 211/31Lingwa tal-kawża: il-Franċiż
      Partijiet
   
   
      Rikorrent: Steeve Briois (Hénin-Beaumont, Franza) (rappreżentant: F. Wagner, avukat)
   
      Konvenut: Il-Parlament Ewropew
   
      Talbiet
   
   Ir-rikorrent jitlob li l-Qorti Ġenerali jogħġobha:
   
            —
         
         
            tannulla d-deċiżjoni tal-Parlament Ewropew tas-6 ta’ Frar 2018 dwar it-talba għat-tneħħija tal-immunità ta’ Steeve Briois 2017/2221(IMM) li tadotta r-rapport tal-Kumitat għall-Affarijiet Legali A8-0011/20187;
         
      
            —
         
         
            tikkundanna lill-Parlament Ewropew iħallas lil Steeve Briois is-somma ta’ EUR 35000 bħala kumpens għad-dannu morali mġarrab;
         
      
            —
         
         
            tikkundanna lill-Parlament Ewropew iħallas lil Steeve Briois is-somma ta’ EUR 5000 bħala spejjeż li jistgħu jiġu rkuprati;
         
      
            —
         
         
            tikkundanna lill-Parlament Ewropew għall-ispejjeż kollha tal-kawża.
         
      
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
            1.
         
         
            L-ewwel motiv, ibbażat fuq il-ksur tal-Artikolu 8 tal-Protokoll Nru 7 fuq il-Privileġġi u l-Immunitajiet tal-Unjoni Ewropea (iktar ’il quddiem, il-“Protokoll”), sa fejn id-dikjarazzjoni ta’ S. Briois li tat lok għal proċeduri kriminali fl-Istat Membru ta’ oriġini tiegħu tikkostitwixxi opinjoni espressa fl-eżerċizzju tal-funzjonijiet parlamentari tiegħu fis-sens tal-imsemmija dispożizzjoni.
         
      
            2.
         
         
            It-tieni motiv, ibbażat fuq il-ksur tal-Artikolu 9 tal-Protokoll, sa fejn il-Parlament Ewropew ikkunsidra b’mod żbaljat kemm il-formulazzjoni kif ukoll l-ispirtu ta’ din id-dispożizzjoni billi adotta d-deċiżjoni li jneħħi l-immunità ta’ S. Briois u għaldaqstant din id-deċiżjoni hija vvizzjata b’invalidità.
         
      
            3.
         
         
            It-tielet motiv, ibbażat fuq il-ksur tal-prinċipji ta’ ugwaljanza fit-trattament u ta’ amministrazzjoni tajba.
            Fl-ewwel lok, ir-rikorrent iqis li l-Parlament Ewropew kiser il-prinċipju ta’ ugwaljanza fir-rigward tiegħu meta mqabbel ma’ deputati oħra f’sitwazzjonijiet, jekk mhux identiċi, minn tal-inqas paragunabbli u konsegwentement dan tal-aħħar kiser ukoll il-prinċipju ta’ amministrazzjoni tajba li jġib miegħu l-obbligu għall-istituzzjoni kompetenti li teżamina, b’reqqa u b’imparzjalità, l-elementi kollha rilevanti tal-każ inkwistjoni.
            Fit-tieni lok, ir-rikorrent iqis li sensiela ta’ indizji tippermetti li jiġi konkluż li hemm każ manifest ta’ fumus persecutionis kontrih.
         
      
            4.
         
         
            Ir-raba’ motiv, ibbażat fuq il-ksur tad-drittijiet tad-difiża, sa fejn id-drittijiet tar-rikorrent u l-prinċipju ta’ kontradittorju ma ġewx suffiċjentement żgurati mis-smigħ tiegħu quddiem il-Kumitat Legali. Għalhekk, ir-rikorrent isostni li l-fatt li ma ġiex mistieden jesprimi l-fehmiet tiegħu fl-assemblea plenarja fir-rigward tat-tneħħija tal-immunità tiegħu mhux biss huwa kuntrarju għall-prinċipji ġenerali tal-liġi iżda wkoll f’kuntradizzjoni mas-sempliċi sens komun u mal-parti l-kbira tal-użanzi parlamentari.